Пламен Вачков
Пламен Иванов Вачков (19 февруари 1949, Велико Търново, България) е български инженер по електроника, председател на Държавната агенция за информационни технологии и съобщения от 2005 г.

Автор е на над 40 статии, монография, има 6 авторски свидетелства в областта на електрониката и изчислителната техника. Владее английски, руски и френски език. Женен, с 2 деца.

Образование 
 Учи във ВМЕИ в София от 1967 до 1969 г.
 Завършва Московския енергетически институт през 1973 г., специалност „Промишлена електроника“.
 Специализации по микропроцесорни устройства, мениджмънт и управление на качеството (1982, 1991, 1992) съответно във Франция, САЩ и Япония.
 Доктор на техническите науки (1977 г.)
 Ст.н.с. II степен.

Професионален опит 
 21.04.2009 г.: Избран за национален координатор по киберсигурност с решение на Министерския съвет
 2008 г.: председател на Съвета на Международния съюз по далекосъобщенията
 от октомври 2005 г. е председател на ДАИТС
 2003 – 2005: „Кейбълтел“ АД, заместник оперативен директор
 2001 – 2003: „Овергаз холдинг“ АД, директор по информационни технологии
 1999 – 2001: „Кейбъл България“ АД, мениджър
 1997 – 1999: „Глобо“ ООД, управител
 1994 – 1997: „Мултитех“ АД, изпълнителен директор
 1992 – 1994: „Бълвар Електроникс“ ООД, управител
 1984 – 1992: „Микропроцесорни системи“ АД, генерален директор
 преди това е бил зам.-директор и научен сътрудник в ИТКР на БАН и в ЦИИТ; бил е и асистент в МЕИ, Москва

Професионални членства 
 Федерация на научно-техническите съюзи
 Управителен съвет на Федерацията за дружба с народите на Русия и ОНД
 Академичен съвет на Балканската академия на науките и културата
 Интернет общество - България, от 1 март 1999 г.

Политическа кариера 
 Член на Висшия съвет на БСП

Източници 
 Официална биография от сайта на ДАИТС Чрез Wayback Machine
 Пламен Вачков оглави новата IT агенция статия във „Вести“
 Статия в Balkanec.bg

Кандидат-членове на ЦК на БКП
Български инженери
Членове на БСП
Родени във Велико Търново